MÓRÁGY KÖZSÉG ÖNKORMÁNYZATA
Képviselő-testülete

Szám: Mo/1-9/2026.

J E G Y Z Ő K Ö N Y V

Készült: Mórágy Község Önkormányzat Képviselő-testületének 2026. július 23-án 9.00 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Berde Béla, Illés Béla, Horváth Dániel és Mezei Balázs képviselők (5 fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pont kerüljön megtárgyalásra.

[bookmark: _GoBack]Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:
[bookmark: _Hlk150239288][bookmark: _Hlk187156100]1. Döntés a „Mórágy” név használatának engedélyezéséről (szóbeli előterjesztés)
Előterjesztő: Glöckner Henrik polgármester

2. Egyebek


Napirendi pontok tárgyalása:

[bookmark: _Hlk205406451][bookmark: _Hlk199331433]1. Döntés a „Mórágy” név használatának engedélyezéséről (szóbeli előterjesztés)
Előterjesztő: Glöckner Henrik polgármester

Glöckner Henrik polgármester elmondta, hogy kérelem érkezett a Képviselő-testülethez: új alapítványt kívánnak létrehozni Mórágy községben „Mórágyi Óvodáért Alapítvány” elnevezéssel, melyhez kérik a „Mórágy” név használatának engedélyezését. Az Alapítvány célja a Mórágyi Óvoda működésének és fejlődésének támogatása, a gyermekek nevelési feltételeinek javítása, az óvodai programok, eszközbeszerzések támogatása. A polgármester javasolja, hogy a kérelmet támogassa a testület. Kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:


…/2026.(VII.23.) Képviselő-testületi határozat
a „Mórágy” név használatának engedélyezéséről

Mórágy Község Önkormányzata Képviselő-testülete úgy határozott, hogy engedélyezi az Óvodáért Alapítvány részére a "Mórágy" név használatát.

Az engedély az egyesület fennállásáig, jogutód nélküli megszűnéséig áll fenn.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

68/2026.(VII.23.) Képviselő-testületi határozat
a „Mórágy” név használatának engedélyezéséről

Mórágy Község Önkormányzata Képviselő-testülete úgy határozott, hogy engedélyezi az Óvodáért Alapítvány részére a "Mórágy" név használatát.

Az engedély az egyesület fennállásáig, jogutód nélküli megszűnéséig áll fenn.

Határidő: azonnal
Felelős: Glöckner Henrik polgármester 
Határozatról értesül: Óvodáért Alapítvány képviselője

A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 9 óra 10 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző

